સુત્રો તથા લોકમુખે ચર્ચા મુજબ ગુજરાત ગોપાલક વિકાસ નિગમના એક વિતરણ સમારોહ તા ૨૪-૪-૧૮(મંગળવાર)ના રોજ ગાંધીનગર સિવિલ ઓડીટોરીયમ ખાતે યોજાયો હતો. ત્યારે આ પ્રસંગમાં ગુજરાતના મુખ્યમંત્રી વિજય રૂપાણી, સામાજીક ન્યાય સમિતિ મંત્રી ઈશ્વરભાઈ પરમાર, સા.શૈ. પછાત વર્ગોનું કલ્યાણના મંત્રી વાસણભાઈ આહીર, ઉચ્ચકક્ષાના આઈએએસ, અધિકારી તથા માજી ચેરમેનો આ કાર્યક્રમમાં હાજર હતા. ત્યારે કાર્યક્રમ ૧૦ઃ૩૦ વાગે શરૂ થયા બાદ પૂર્ણાહુતી ૧૧ઃ૩૦ વાગે થઈ હતી. ત્યારબાદ બહારગામથી આવેલા અરજદારો માટે નિગમ દ્વારા ભોજનપણ બાજુના કક્ષના ખુલ્લા મેદાનમાં મંડપની નીચે રાખેલ, ત્યારબાદ જમણવારમાં ભોજન પીરસાતું હતું ત્યારે ભાતમાંથી જીવાત નીકળવા પામી હતી અને એક અરજદારના ભોજનમાં નાનું જીવડું પણ મળી આવ્યું હતું. આ વાયુવેગે વાત પ્રસરતાં અને ઘણાને ખબર પડતાં ભોજનની થાળી મોટાભાગનાઓએ છોડી દીધી હતી. ત્યારે સરકારે લાખો રૂપિયા પ્રજા માટે વાપર્યા છે. અને કેડરર્સ દ્વારા ૧ ડીસ મુજબ કોન્ટ્રાક્ટ આપવામાં આવ્યો હતો અને તે પણ જમવાની સારી ક્વોલીટી મુજબ તે પછી રહી અને નિમ્નકક્ષાનું ભોજન પીરસાતા ભારે ચર્ચાનો વિષય બન્યો હતો. ત્યારે હવે આ કેડરર્સ દ્વારા કેટલાક રૂપિયાનું તોતીંગ બીલ મુકવામાં આવે છે અને કેટલું પાસ થાય છે તે જોવાનું રહ્યું, બાકી, ક્વોલીટી અને નિમ્નકક્ષાની વસ્તુ પીરસાતા એઠવાડનો પણ ભારે ઝમેલો જોવા મળ્યો હતો.